Missatge: Bé, tinc pensat fer una escapadeta en març per terres castellonenques, concretament per la zona d'Els Ports, l'Alt Maestrat i l'Alcalatén. A Morella ja he trobat un alberg on anar-hi, el de Francesc de Vinatea, però com tinc pensat també anar al Penyagolosa, m'agradaria saber on puc allotjar-me per eixa zona. Ja que estic, podeu recomanar-me quines rutes fer, què visitar, on menjar, experiències,...per eixa zona? Això sí, que siga econòmic. Gràcies.

Resposta: Jo vaig pujar al penyagolosa farà cosa d'uns 4 o 5 anys i vem passar la nit en un edifici que si no recordo malament és l'antic santuari de St. Joan de Penyagolosa, actualment habilitat com una espècie de casa rural, amb pocs serveis i força adust (a les habitacions hi havien espelmes perquè no hi havia llum elèctrica i gibrelles enlloc de lavabos), tampoc recordo si ens van fer pagar quelcom o era gratuit, però en tot cas el fet de passar la nit en aquest indret va ser una bona experiència. El millor va ser el cel estrellat que hi havia a les nits, a més va coincidir amb la nit de les llàgrimes de St. Llorenç per l'agost. El penyagolosa i el paisatge que l'envolta és genial!